stanford-oval/wikipedia huggingface dataset:
טיילר האניקט

| --- | --- |

האניקט בשנת 2011
 לידה:  15 ביולי 1990 לוס אנג'לס, קליפורניה
 התאבד:  7 ביולי 2018 (בגיל 27) לוס אנג'לס, קליפורניה
 עמדה:  סמול פורוורד
 גובה:  2.03 מטר
 מספר:  2
 מכללה:  UCLA
 דראפט:  בחירה מספר 35, 2011 סקרמנטו קינגס
 קבוצות כשחקן
 2011-2013  2012  2013  2013-2014  2015-2016  2016-2017  2017-2018:  סקרמנטו קינגס ← רינו ביגהורנס ריו גראנדה ואלי וייפרס עירוני נס ציונה חימקי מוסקבה אנאדולו אפס חימקי מוסקבה
 הישגים כשחקן
 אליפות יורוקאפ 2015
טיילר דיאון האניקט (באנגלית: Tyler Deon Honeycutt; ‏15 ביולי 1990 - 7 ביולי 2018) היה כדורסלן אמריקאי, ששיחק בעמדת הסמול פורוורד והתאבד בשנת 2018.
קבוצתו האחרונה כשחקן הייתה חימקי מוסקבה אשר במדיה שיחק 4 שנים.
קריירה

האניקט החל את הקריירה בשנת 2010 באוניברסיטת קליפורניה בלוס אנג'לס ורשם ממוצעים של כ-12 נקודות וכ-2.1 חסימות למשחק.
בשנת 2011, נבחר בבחירה 35 בדראפט ה-NBA, שיחק את משחקו הראשון בליגת ה-NBA בתאריך 31 בדצמבר 2011 וקלע 2 נקודות ב-4 דקות.
בשנת 2012, הצטרף אל קבוצת רינו ביגהורנס מליגת הפיתוח של ה-NBA.
בתאריך 20 בפברואר 2013, עבר בטרייד אל קבוצת יוסטון רוקטס, אך לא רשם הופעות במדי הקבוצה.
בעונת 2013/2014, חתם לעונה בקבוצת עירוני נס ציונה מליגת העל הישראלית.
בעונת 2014/2015, חתם בקבוצת חימקי מוסקבה מהליגה המאוחדת של VTB, שיתף פעולה עם טייריס רייס וזכה עם הקבוצה בגביע היורוקאפ.
בעונת 2016/2017, חתם בקבוצת אנאדולו אפס מהליגה הטורקית.
בעונת 2017/2018, חזר לקדנציה שנייה במדי חימקי מוסקבה.
פרשת מותו

בתאריך 6 ביולי 2018, התקשרה אמו של האניקט למוקד החירום האמריקאי ודיווחה על התנהגות חשודה של בנה, כאשר הגיעו השוטרים לבדוק את המקרה הם מצאו אותו מתבצר בכניסה לביתו, בשכונת שרמן אוקס, לוס אנג'לס.
על פי פרסומים שונים, האניקט ירה אל עבר השוטרים, אך לטענת אמו הוא נתקף בהלה וירה באוויר.
לאחר מספר שעות של מצור, פרצה יחידת משטרה מיוחדת אל ביתו ומצאה אותו ללא רוח חיים, דו"ח נתיחה שלאחר המוות העלה כי המוות אירע כתוצאה מהתאבדות.
סטטיסטיקות קריירה > ליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | UCLA | 26 | 18 | 27.7 | 0.496 | 0.536 | 0.600 | 6.5 | 2.7 | 1.5 | 1.2 | 7.2 |
| 2010/2011 | UCLA | 33 | 33 | 35.0 | 0.406 | 0.438 | 0.736 | 7.2 | 2.8 | 0.9 | 2.0 | 12.8 |
| קריירה |  | 59 | 51 | 31.7 | 0.431 | 0.473 | 0.684 | 6.9 | 2.8 | 1.2 | 1.7 | 10.3 |
סטטיסטיקות קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | סקרמנטו | 15 | 0 | 5.9 | 0.333 | 0.333 | 0.600 | 0.9 | 0.5 | 0.3 | 0.2 | 1.3 |
| 2012/2013 | סקרמנטו | 9 | 0 | 3.6 | 0.273 | 0.000 | 1.000 | 1.1 | 0.2 | 0.0 | 0.1 | 0.9 |
| קריירה |  | 24 | 0 | 5.0 | 0.314 | 0.200 | 0.714 | 1.0 | 0.4 | 0.2 | 0.2 | 1.2 |
סטטיסטיקות קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | חימקי מוסקבה | 23 | 17 | 19.6 | 0.520 | 0.359 | 0.636 | 6.1 | 1.1 | 0.8 | 1.0 | 6.0 |
| 2016/2017 | אנאדולו אפס | 35 | 1 | 24.5 | 0.401 | 0.303 | 0.680 | 7.3 | 2.0 | 1.1 | 0.9 | 9.2 |
| 2017/2018 | חימקי מוסקבה | 17 | 0 | 21.2 | 0.474 | 0.491 | 0.870 | 5.4 | 1.8 | 1.1 | 0.7 | 9.2 |
| קריירה |  | 75 | 18 | 22.3 | 0.443 | 0.363 | 0.699 | 6.5 | 1.0 | 1.7 | 0.9 | 8.2 |
הערות שוליים

1 2  A. J. Perez, Coroner confirms former NBA, UCLA player Tyler Honeycutt died by suicide, USA TODAY (באנגלית אמריקאית)
↑  2009-10 UCLA Bruins Roster and Stats, College Basketball at Sports-Reference.com (באנגלית)
↑  Adam Fromal, 2011 NBA Draft Results: Tyler Honeycutt Goes No. 35 to Sacramento Kings, Bleacher Report (באנגלית)
↑  What were UCLA’s Honeycutt, Lee thinking?, Orange County Register, ‏2011-06-24 (באנגלית אמריקאית)
↑  Tom Ziller, Honeycutt destined for D-League, Sactown Royalty, ‏2012-10-23 (באנגלית)
↑  Aykis16, Kings Recall Tyler Honeycutt from Reno Bighorns, Sactown Royalty, ‏2012-12-17 (באנגלית)
↑  Kings Complete Multiplayer Trade, Sacramento Kings (באנגלית)
↑  דובי פיק, ‏רשמית: האניקט ו-וואט חתמו בעירוני נס ציונה, באתר ONE‏, 18 באוגוסט 2013
↑  חימקי מוסקבה זכתה ביורוקאפ, טייריס רייס שוב הצטיין, באתר וואלה, 29 באפריל 2015
↑  חימקי מוסקבה זכתה ביורוקאפ, באתר וואלה, 15 באפריל 2012
↑  טייריס רייס וחימקי מוסקבה זכו ביורוקאפ, באתר ynet, 29 באפריל 2015
1 2  מכבי מעוניינת בהאניקאט, שעוזב את אנדולו אפס, באתר ONE‏, 27 ביוני 2017
↑  טיילר האניקט, באתר ספורט 1
↑  TalkBasket.net, Anadolu Efes signs Tyler Honeycutt, TalkBasket.net, ‏2016-07-22 (באנגלית)
↑   טיילר האניקט, שחקן נס ציונה לשעבר, מת בתום עימות עם שוטרים בארה"ב, באתר הארץ, 7 ביולי 2018
↑  רועי כהן, ‏סוכנו אישר: טיילר האניקאט נמצא מת בביתו, באתר ערוץ הספורט, 7 ביולי 2018
↑  אור שקדי‏, הסוכן אישר את מותו של טיילר האניקט, עירוני נס ציונה מתאבלת, באתר וואלה, 7 ביולי 2018
יום חדש (שיר של אילנה אביטל)

| --- | --- |

 סינגל בביצוע אילנה אביטל
 מתוך האלבום בלי בושה
 יצא לאור:  פברואר 1987
 שפה:  עברית 
 אורך:  3:42
 חברת תקליטים:  הד ארצי
 כתיבה:  שמרית אור
 לחן:  אילנה אביטל
 הפקה:  משה לוי ונאור דיין
 
"יום חדש" הוא סינגל שהוקלט על ידי הזמרת הישראלית אילנה אביטל. את השיר הוציאה בפברואר 1987 לאור חברת התקליטים הד ארצי, והוא נכלל כרצועה השלישית באלבום האולפן החמישי שלה, בלי בושה.
"יום חדש" נכתב על ידי שמרית אור והולחן על ידי אביטל. את הפקתו המוזיקלית ביצעו משה לוי ונאור דיין. ב-24 בפברואר נכנס למצעד הפזמונים השבועי של רשת ג' במקום ה-18. ב-31 במרץ עלה לשיאו במקום השביעי. לבסוף, ב-5 במאי יצא מטבלת הדירוג לאחר תשעה שבועות צעידה רצופה.
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |   ‏‏‏  מצעדים ודירוגים (1987)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 7 |  |
|  ישראל | גלי צה"ל | 13 |  |
הערות שוליים

↑  המצעד השבועי של רשת ג' מתאריך 24 בפברואר 1987. פזמונט
↑  המצעד השבועי של רשת ג' מתאריך 31 במרץ 1987. פזמונט
↑  המצעד השבועי של רשת ג' מתאריך 5 במאי 1987. פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
טים שו

טימותי "טים" אנדרו שו (באנגלית: Timothy "Tim" Andrew Shaw נולד ב-8 בנובמבר 1957) הוא שחיין ושחקן כדורמים עבר אמריקאי. אלוף עולם, שיאן עולם ובעל שתי מדליות כסף אולימפיות, אחת בשחייה ואחת בכדורמים. הוא אחד מהספורטאים הבודדים שזכו בשני ענפי ספורט שונים במשחקים אולימפיים.
ביוגרפיה

שו נולד בלונג ביץ' קליפורניה. הוא למד באוניברסיטת המדינה של קליפורניה בלונג ביץ'.
באליפות העולם בשחייה שנערכה בבלגרד, יוגוסלביה בשנת 1973 השתתף שו בגיל 15 ו-10 חודשים, בתחרות הבינלאומית הראשונה שלו וסיים במקום הרביעי בתוצאה של 4:01.56 דקות. המנצח היה ריק דמונט בן ארצו שקבע שיא עולם חדש 3:58.18 דקות.
שנה מאוחר יותר בשנת 1974 באליפות ארצות הברית בשחייה בגיל 16 ו-9 חודשים קבע לראשונה ארבעה שיאי עולם חדשים במשחים ל-200 מטר חופשי (1:51.66 דקות), ל-400 מטר חופשי (3:56.96 דקות) ול-1500 מטר חופשי (15:31.75 דקות) תוך ארבעה ימים (במשחה ל-400 מטר חופשי הוא שיפר את השיא גם בשלב המוקדמות).
באליפות העולם בשחייה שנערכה בקאלי, קולומביה בשנת 1975 זכה שו בשלוש מדליות זהב במשחים הארוכים, ב-200 מטר חופשי בתוצאה של 1:51.04 דקות לפני בן ארצו ברוס פורניס (1:51.72 דקות), ב-400 מטר חופשי בתוצאה של 3:54.88 דקות שוב לפני פורניס (3:57.71 דקות) וב-1500 מטר חופשי בתוצאה של 15:28.92 דקות לפני בן ארצו בריאן גודל בן ה-15 (15:39.00 דקות). בשלושת המישחים קבע שו שיאי תחרות חדשים. האמריקאים בראשות שו היו מועמדים בטוחים לניצחון גם במשחה ל-4x200 מטר חופשי, אך הם פסלו.
שנתיים נפלאות אלו מיקמו את שו כשחיין המוביל בעולם למרחקים ארוכים, הוא היה בלתי מנוצח. הוא היה לשחיין השני בהיסטוריה ששולט בשלושת משחי החתירה (200, 400 ו-1500 מטר).
המגזין ספורטס אילוסטרייטד העניק לו כתבה גדולה וחשובה. דבר זה גרם לחשיפה עצומה. הפרסום והשיחות סביבו בגיל כל כך צעיר כנראה פגעו קשות בהכנות לאולימפיאדה. בנוסף, סבל שו מאנמיה שמנעה ממנו להתאמן בצורה סדירה וכן סבל מבעיות בכתפיים, שלא הועילו על החלמתו. למבחנים האמריקאים לאולימפיאדת מונטריאול (1976) הגיע שו כאלוף עולם ושיאן עולם במשחים הארוכים, אך הוא לא הצליח להשתלב במשחה ל-1500 מטר חופשי, שהיה המשחה החזק שלו, והסתפק במשחה ל-400 מטר חופשי. במשחקים עצמם הוא זכה במדליית כסף במשחה ל-400 מטר חופשי בתוצאה של 3:52.54 דקות אחרי בן ארצו בריאן גודל שקבע שיא עולם חדש בתוצאה של 3:51.93 דקות. בנוסף, הוא שחה עבור הנבחרת האמריקאית בשלב המוקדמות ב-4x200 מטר חופשי וקבע איתם שיא עולם חדש 7:30.33 דקות. האמריקאים זכו במדליית הזהב בשיא עולם חדש נוסף בתוצאה של 7:23.22 דקות. במונטריאל רק השוחים בגמר זכו במדליה, בניגוד למשחקים האולימפיים שנערכים עכשיו, שבהם כל מי ששחה, גם במוקדמות זוכה במדליה אולימפית אם קבוצתו זכתה.
לאחר המשחקים האולימפיים התרכז שו בעיקר בכדורמים. שו לא השתתף באולימפיאדת מוסקבה (1980) כמו שאר חבריו, עקב החרם האמריקאי על ברית המועצות.
לאולימפיאדת לוס אנג'לס (1984) הגיע שו כשחקן כדורמים. הוא וחבריו ניצחו בכל המשחקים, פרט למשחק נגד יוגוסלביה שהסתיים בתיקו. מדליית הזהב ניתנה ליוגוסלבים משום שגם הם ניצחו בכל המשחקים, אך הפרש הגולים שלהם היה טוב יותר, בחמישה גולים יותר. מדליית הארד ניתנה לגרמניה המערבית.
שו ייזכר כאחד השחיינים הגדולים בהיסטוריה שלא זכו במדליית זהב אולימפית.
תארים

שו זכה בשנת 1975 בפרס ג'יימס א' סאליבן, פרס לספורטאי החובבן הטוב ביותר.
בשנים 1974 ו-1975 זכה שו בתואר שחיין השנה בעולם.
שו שבר 10 שיאי עולם, זכה ב-3 תוארי אליפות עולם, זכה ב-7 תוארי אליפות ארצות הברית ו-3 תוארי NCAA.
בשנת 1989 זכה שו להיכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
הערות שוליים

↑  James E. Sullivan Award
חתיכה הראויה להתכבד בה

| --- | --- |

 משנה:  מסכת חולין, פרק ז', משנה ה'
 ברייתא:  תוספתא, מסכת חולין, פרק ז', הלכה ז'
 תלמוד בבלי:  מסכת חולין, דף ק', עמוד א'
 משנה תורה:  ספר קדושה, הלכות מאכלות אסורות, פרק ט"ז, הלכות ה'–ו'
 שולחן ערוך:  יורה דעה, סימן ק"א
אומצה היא דוגמה ל'חתיכה הראויה להתכבד'
חתיכה הראויה להתכבד בה, (בקיצור חתיכה הראויה להתכבד, ובראשי תיבות: חר"ל או חהר"ל) או בשמה המלא חתיכה הראויה להתכבד בה לפני האורחים, היא מושג הלכתי מתחום הכשרות, המשמש בדיני תערובות.
לפי כלל זה, חתיכה הראויה להתכבד אינה בטלה אם נתערבה בחתיכות היתר. זאת לעומת רוב סוגי המאכלים האסורים שדינם שהם בטלים ברוב או בשישים.
רקע

ככלל, לפי ההלכה, מאכל אסור שהתערב במאכלים של היתר מאותו הסוג (ידוע כ: 'מין במינו יבש ביבש'), ולא ידוע איזהו המאכל האסור, אזי אם יש רוב של היתר, כל התערובת מותרת מדין ביטול ברוב. אך אם אין רוב היתר - כל התערובת אסורה מספק. ויש אומרים שיש צורך ביחס של 1:2 לטובת ההיתר, וישנם ראשונים המחמירים ומצריכים ביטול בשישים מדרבנן, כלומר יחס של 1:60 לטובת ההיתר.
במצב בו התערב מאכל של איסור במאכלי היתר מסוג שונה ולא נודע איזה מהמאכלים הוא האסור, (תערובת מסוג 'מין בשאינו מינו יבש ביבש') הדעה המרכזית בפוסקים מצריכה ביטול בשישים.
תערובת מן הסוג הזה מכונה בשם תערובת 'יבש ביבש', שעניינה תערובת היוצרת ספק מהו הדבר האסור ומהו הדבר המותר, ומובדלת היא מתערובת מסוג 'לח בלח' שעניינה שהתערבו שני מאכלים (כגון שני נוזלים) יחד באופן שאי אפשר להפרידם.
בדרך כלל המושג 'חתיכה הראויה להתכבד' באה לידי ביטוי בתערובת 'יבש ביבש'.
מלבד חתיכה הראויה להתכבד שאינה בטילה ברוב, ישנם מאכלים נוספים שאינם בטלים ברוב או בשישים: מהם שמחמת חומרתם המיוחדת נתנו חכמים שיעור גבוה יותר לביטולם כגון תרומה וחלה שדינן שבטלות רק ביחס של 1:100, וערלה וכלאי הכרם שבטלים רק ביחס של 1:200. ומהם דברים שיש בהם חשיבות מיוחדת שבגינה החמירו חכמים שאין להם שיעור לביטולם, ואוסרים אפילו בריבוא, כגון בעלי חיים (בעודם בחיים), בריה, דבר שבמניין.
מקור הדין

מקור הדין במשנה במסכת חולין בה נאמר:
וְכֵן חֲתִיכָה שֶׁל נְבֵלָה
וְכֵן חֲתִיכָה שֶׁל דָּג טָמֵא
שֶׁנִּתְבַּשְּׁלוּ עִם הַחֲתִיכוֹת,
בִּזְמַן שֶׁמַּכִּירָן,
בְּנוֹתֵן טַעַם;
וְאִם לָאו,
כֻּלָּן אֲסוּרוֹת,
וְהָרֹטֶב בְּנוֹתֵן טַעַם
כעין זה מופיע גם בתוספתא. ובתלמוד הבבלי מוסבר שמדובר בחתיכה חשובה, שראוי לכבד בה אורחים, ומשום כך אינה בטלה.
הגדרת חתיכה הראויה להתכבד

דעות שונות נאמרו בפוסקים, בהגדרת חתיכה הראויה להתכבד:
לדעת הר"ן דווקא חתיכה שכבר נחתכה לגודל המתאים להגשה לפני אורח, וגם מוכנה לאכילה, כגון שהיא מבושלת, מוגדרת כחתיכה הראויה להתכבד ואינה בטלה. אך אם היא גדולה מדי, קטנה מדי, או חיה - בטלה ברוב.
לדעת הרשב"א, גם חתיכה שאינה מבושלת מוגדרת כחתיכה הראויה להתכבד, כל עוד היא כבר בגודל מתאים להגשה.
לדעת רבנו תם, חתיכה שצריכה תיקון משמעותי לפני שתהיה ראויה לבישול והגשה אין דינה כחתיכה הראויה להתכבד. ונחלקו ראשונים בהבנת שיטתו:
יש אומרים שדווקא חתיכה הצריכה 'תיקון גדול', כהפשטת עור בהמה או הסרת נוצות עוף אינה מוגדרת כראויה להתכבד.
ויש אומרים שאף חתיכה הצריכה תיקון קל יחסית אינה מוגדרת כראויה להתכבד, כרגלי בהמה שיש להסיר את טלפיהן לפני הבישול, או בשר שטרם נמלח.
דעה המחמירה מכל הנ"ל היא דעת הרא"ש, לפיה אפילו בהמה שלמה שחוטה נחשבת לחתיכה הראויה להתכבד, על אף העובדה שנדרש תיקון גדול הכרוך בטורח רב כהפשטת העור, וחתיכת הבשר לחתיכות כדי להפיק ממנה חתיכה שתהיה ראויה להגשה.
הגדרת חתיכה הראויה להתכבד > להלכה

בשולחן ערוך נפסק כדעה המקילה ביותר, אך הזכיר גם את דעתו המחמירה של הרא"ש. אמנם הרמ"א כתב שהמנהג כדעת רבנו תם, כדעת היש אומרים המחמירה, שרק חתיכה הטעונה 'תיקון גדול' אינה נחשבת לחתיכה הראויה להתכבד, וכן הורו פוסקים רבים. אך הרב עובדיה יוסף היקל כפסק השולחן ערוך.
פרטי הדין

נעשתה לאחר שהתערבה, ראויה להתכבד: במקרה בו החתיכה התערבה בעודה מחוסרת תיקון, ולאחר מכן נתקנה, כגון עוף שלם שהתערב ואחר כך הסירו את נוצותיו, התערובת נותרת בהיתרה, אף שכעת החתיכה ראויה להתכבד בה בפועל.
באיסורי הנאה: להבנת הרשב"א והרא"ש בדעת הרי"ף, החומרה המיוחדת של חתיכה הראויה להתכבד קיימת רק באיסורי הנאה, כגון חתיכת בשר שנתבשלה בחלב, או חתיכה של תקרובת עבודה זרה. אך יש מקצת מהראשונים שכתבו להפך, שחתיכה הראויה להתכבד שאסורה בהנאה בטלה ברוב, משום שאין היא ראויה להגיש לפני אף אחד, ואף לא לפני גוי, בניגוד לאיסורי אכילה שניתן לחתיכה הגישם לפני אורח גוי. אך רוב ככל הראשונים והפוסקים דחו שיטה זו.
חתיכה שקבלה טעם איסור: לדעת רוב הראשונים והפוסקים, דווקא בחתיכה שאסורה מחמת עצמה, כחתיכת נבלה או חתיכה של בשר שנתערב בה חלב, קיימת החומרה המיוחדת של חתיכה הראויה להתכבד. אך חתיכה שנאסרה על ידי שקיבלה טעם מדבר האסור, בטלה אם נתערבה באחרות. לעומת זאת, דעת ראבי"ה שאף בכגון זה החתיכה אינה בטלה.
חתיכה שאסורה כדי קליפה: כמו כן, לדעת רוב הפוסקים לא שייך דין חתיכה הראויה להתכבד בחתיכה שנאסרה רק כדי נטילת מקום או כדי קליפה, כגון חתיכת בשר שנצלתה יחד עם גבינה. גם בנקודה זו, דעת ראבי"ה שהחתיכה מוגדרת כראויה להתכבד. המשמעות היא, שלדעתו צריך להסיר לפני הבישול או האכילה כדי קליפה או כדי נטילת מקום מכל החתיכות שנתערבו.
גדר חתיכה ראויה: על אף הקונוטציה של בשר ודגים במושג חתיכה הראויה להתכבד, כתבו רבים מהפוסקים שגם מאכלים אחרים עשויים להיחשב כחתיכה הראויה להתכבד, כגון גבינה קשה, אך מהרש"ל כתב שאין גבינה נחשבת ראויה להתכבד. ולמעשה כתבו הפוסקים שהגדר המדויק של חתיכה הראויה להתכבד משתנה לפי המקום והתקופה, בהתאם למה שנהוג להגיש לפני אורח נכבד.
גבינה של גויים: חתיכה ראויה מגבינה של גויים, נחלקו בה הפוסקים האם יש בה משום חתיכה הראויה להתכבד: לפי רבי יואל סירקיש (הב"ח), רבי שבתי הכהן (הש"ך), ורבי חזקיה די סילוה (הפרי חדש), יש לה דין חתיכה הראויה להתכבד, אך לפי רבי דוד סגל (הט"ז), אין לה דין חתיכה הראויה להתכבד, מכיוון שלא גזרו עליה אלא משום חשש איסור חיצוני.
דינים שונים > סוג התערובת

לדעת מחבר איסור והיתר הארוך דווקא בתערובת מסוג מין במינו אין חתיכה הראויה להתכבד בטלה, אבל בתעורובת מסוג 'מין בשאינו מינו' היא בטלה בשישים. אך הרמ"א חלק עליו ופסק שגם בתערובת 'מין בשאינו מינו', אין היא בטלה.
דינים שונים > באיסורי דרבנן

כתב הרמב"ם בהקשר של חתיכה הראויה להתכבד:
והוא הדין בחתיכה של בשר בחלב או של חולין שנשחטו בעזרה שהרי הן אסורים מדבריהן בהנייה
רבי יוסף קארו הסיק מדבריו, שגם חתיכה הראייה להתכבד האסורה מדרבנן בלבד אוסרת תערובתה אפילו בריבוא. וכך פסק בפירוש רמ"א. אך רבי חיים בנבנישתי ורבי חזקיה די סילוה פקפקו על המקור לדין זה מדברי הרמב"ם, משום שהבינו שלדעת הרמב"ם, חולין שנשחטו בעזרה אסורים מדאורייתא, אמנם מכל מקום להלכה הם הסכימו שאין להקל אף באיסור דרבנן.
דינים שונים > בספק

כתבו הפוסקים שחתיכה הראויה להתכבד, אף אם ישנו ספק האם היא אסורה מדאורייתא - אוסרת כל תערובתה ואינה בטלה אפילו באלף. ורק אם יש ספק האם היא אסורה מדרבנן - בטלה. לעומת זאת, חתיכה שהיא וודאי אסורה מדאורייתא, ונתערבה בחתיכות היתר, אך יש ספק האם היא ראויה להתכבד - בטלה.
דינים שונים > חתיכות שנאסרו ונתרסקו

מבואר בתוספתא, שחתיכה אסורה הראויה להתכבד שנתערבה בחתיכות של היתר ונאסרו כולן, אם אחר כך נחתכה או נתרסקה אחת או יותר מהן וכבר אינן ראויות להתכבד לפני אורחים, מתבטלות החתיכות המרוסקות ברוב, (או במקרה של תערובת מין בשאינו מינו - בשישים), והשלמות נותרות באיסורן. וכתבו הפוסקים שאף אם רוב החתיכות נתרסקו - אין זה מתיר את החתיכות שנותרו שלמות.
דינים שונים > באיסורי הנאה

חתיכה הראויה להתכבד האסורה בהנאה, כגון חתיכת בשר שנתבשלה בחלב שנתערבה באחרות, אוסרת את כל החתיכות בהנאה. אמנם, כתוב בש"ך שמותר למכור את כל התערובת לגוי ולהשליך את דמי אותה החתיכה לים. כתבו אחרונים שחתיכה הראויה להתכבד האסורה בהנאה איננה אוסרת בהנאה חתיכות האסורות באכילה שנתערבה בהן.
לקריאה נוספת

הרב משה כהן, יֹאכְלוּ עֲנָוִים וְיִשְׂבָּעוּ, כרך ב', ירושלים, ה'תשעו, עמודים 467 - 475.
ביאורים

↑  אמנם לדעת פוסקים רבים קיימות הגבלות מסוימות במקרה כזה, כגון שאסור לאדם אחד לאכול את כל החתיכות בעצמו, משום שאז ברור שהוא אוכל גם את החתיכה האסורה, וכגון שאסור לבשל את כל החתיכות יחד, משום שאז החתיכה האסורה תאסור את השאר מחמת הטעם שתיתן בהן, היות שאין פי שישים בהיתר כנגד החתיכה האסורה.
↑  לפי הבנת בעל כנסת הגדולה בדעת הרמב"ם אסורים הם באכילה מדאורייתא ובהנאה מדרבנן. ולפי הבנת מחבר פרי חדש בדעת הרמב"ם גם איסורם בהנאה הוא מדאורייתא.
הערות שוליים

↑  דעת הרמב"ם, בהלכות מאכלות אסורות, טו, הלכות ג - ד, על פי ביאור כסף משנה שם. וכן דעת הראב"ד, כמובא בר"ן על הרי"ף, חולין ק עמוד א, מדפי הגמרא. וכן דעת הרמב"ן בחידושיו לחולין צז עמוד ב.
↑  הגהת רמ"א על שולחן ערוך, יורה דעה, סימן ק"ט, סעיף א'.
↑  דעת רוב הראשונים והפוסקים שבריה אינה בטלה אפילו בריבוא. כן כתבו הרמב"ם, מאכלות אסורות, טז הלכה ו, הרא"ש חולין ז, לג, הרא"ה בבדק הבית בית ד שער א, והר"ן על הרי"ף חולין ק עמוד א מדפי הגמרא, וכך נפסק בשולחן ערוך יורה דעה ק סעיף א. אך דעת הר"ש בפירוש המשנה תרומות פרק י משנה ח, והרשב"א בתורת הבית בית ד שער א, שבריה בטלה ביחס של 1:960, ובספר כרתי ופלתי הביא שיש ראשונים נוספים הסבורים כך.
↑  ביאור:תוספתא/חולין/ז – ויקיטקסט, באתר he.wikisource.org
↑  ר"ן על הרי"ף, מסכת חולין דף ק עמוד א מדפי הגמרא, ומסכת עבודה זרה דף עד עמוד א מדפי הגמרא.
↑  ספר תורת הבית בית ד שער א.
↑  פסקי הרא"ש מסכת חולין פרק ז סימן לו.
↑  שולחן ערוך, יורה דעה, סימן ק"א, סעיף ג'
↑  שו"ת יביע אומר כרך ה, חלק יורה דעה סימן ח.
↑  שולחן ערוך שם.
1 2  תשובות וביאורי הסוגיות לראבי"ה, סימן תתקמא.
↑  ב"ח, יורה דעה קא, על פי משנה תורה לרמב"ם, הלכות מאכלות אסורות, פרק ט"ז, הלכה ט'. וכן כתב הש"ך יורה דעה קא ס"ק יג.
↑  בית חדש על ארבע טורים יורה דעה סימן קא.
↑  נקודות הכסף, השגה על טורי זהב יורה דעה סימן קא סעיף קטן ד.
↑  ט"ז יורה דעה סימן קא סעיף ב, סעיף קטן ד.
↑  ויש שדייקו מדברי הרמב"ם שדעתו שבתערובת 'מין בשאינו מינו' חתיכה הראויה להתכבד בטלה, כדעת מחבר איסור והיתר הארוך.
↑  הגהת הרמ"א על שולחן ערוך, יורה דעה, סימן ק"א, סעיף ו'.
↑  בית יוסף, יורה דעה, סוף סימן קא.
↑  הגהת רמ"א, על שולחן ערוך, יורה דעה, סימן ק"א, סעיף א'.
↑  ביאור:תוספתא/חולין/ז – ויקיטקסט, באתר he.wikisource.org
↑  טור יורה דעה קא – ויקיטקסט, באתר he.wikisource.org
↑  ש"ך יורה דעה סימן קא סעיף קטן א.
↑  פרי תואר יורה דעה סימן קא סעיף קטן ב. פרי מגדים שם, וכן בפתיחה הכוללת להלכות תערובות. חוות דעת שם חידושים סעיף קטן א.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
שאלת דין חתיכה הראויה להתכבד בגבינת נוכרי היא נושא לדיון נרחב בדברי הפוסקים
יו-יו מה

| --- | --- |

 לידה:  7 באוקטובר 1955 (בן 69) פריז
 מוקד פעילות:  ארצות הברית
 תקופת הפעילות:  מ-1961 
 מקום לימודים:  אוניברסיטת הרווארד, CRD Claude-Debussy de Saint-Germain-en-Laye, הרווארד קולג', אוניברסיטת קולומביה, בית הספר ג'וליארד, בית ספר טריניטי 
 עיסוק:  צ'לן
 סוגה:  מוזיקה קלאסית, מוזיקת עולם
 שפה מועדפת:  אנגלית 
 כלי נגינה:  צ'לו
 חברת תקליטים:  סוני קלאסיקל, קולומביה רקורדס, RCA רקורדס 
 שיתופי פעולה בולטים:  תזמורת "דרך המשי"
 צאצאים:  Nicholas Ma 
 פרסים והוקרה:  פרס המהגרים הגדול (2006)  פרס אקו-קלאסיק: נגן השנה (2000)  פרס וילצ'יק (2013)  פרס דן דוד (2006)  טיים 100 (2020)  פרימיום אימפריאל (2021)  פרס פולר למוזיקה (2012)  פרס אקו קלאסיק - קלאסיקה ללא גבולות (2002)  פרס בירגיט נילסון (2022)  אגדה חיה של ספריית הקונגרס  פרס אייברי פישר (1978)  פרס לאוני סונינג למוזיקה (2006)  דוקטור לשם כבוד מהאוניברסיטה הסינית של הונג קונג  מסדר דנאקר  מפקד מסדר האמנויות והספרות  מדליית החירות הנשיאותית  עמית האקדמיה האמריקאית לאמנויות ולמדעים  פרס אמי  פרס מרכז קנדי  פרס גלן גולד  המדליה הלאומית לאומנויות 
 פרופיל ב-IMDb
 
יוֹ-יוֹ מה (באנגלית: Yo-Yo Ma; בכתב סיני מסורתי: 馬友友; בכתב סיני מפושט: 马友友; בפין-יין: Mǎ Yǒuyǒu; נולד ב-7 באוקטובר 1955) הוא צ'לן צרפתי-סיני-אמריקני, הידוע בזכות כישוריו כאחד מהצ'לנים הקלאסיים הטובים בעולם ומפעליו הרבים בתחומים מוזיקליים מגוונים.
ביוגרפיה

מה נולד בפריז לאם זמרת ולאב שהיה מנצח ומלחין, שניהם ממוצא סיני. מגיל צעיר קיבל חינוך העוסק במוזיקה. הוא החל ללמוד לנגן בכינור, המשיך לוויולה ובהמשך עבר לצ'לו. משפחתו היגרה לארצות הברית בשנת 1962 והשתקעה בניו יורק כשהיה בן 7.
מה היה ילד פלא, שהופיע בגיל 8 בקונצרט בטלוויזיה האמריקנית שעליו ניצח ליאונרד ברנשטיין. הוא התקבל לבית הספר ג'וליארד בניו יורק, והמשיך משם ללימודי מדעי הרוח באוניברסיטת הרווארד בבוסטון. מה הופיע עם תזמורות רבות בכל רחבי העולם.
הופיע ארבע פעמים בפני מנהיגי עולם בארוחות ערב ממלכתיות של ארצות הברית, והוזמן על ידי הנשיאים ג׳ורג׳ הרברט ווקר בוש, ביל קלינטון וג׳ורג׳ ווקר בוש. הופיע בפני שני נשיאי צ׳ילה, מנהיג סין, ובפני הנסיך צ׳ארלס והנסיכה קמילה, לימים מלך הממלכה המאוחדת ומלכת הממלכה המאוחדת.
הופיע בכמה פרקים של סדרת הטלוויזיה לילדים "ארתור", ובסדרת הדרמה "הבית הלבן".
בפברואר 2011 קיבל את מדליית החירות הנשיאותית מנשיא ארצות הברית ברק אובמה.
פעילות מוזיקלית

יו-יו מה נודע בהתעניינותו במגוון רחב של סגנונות מוזיקליים, בניגוד לנגן קלאסי טיפוסי. הוא הופיע והקליט יצירות מתקופת הבארוק על כלים תקופתיים, מוזיקת בלוגראס אמריקנית, מלודיות סיניות, מוזיקה ברזילאית, טנגו ארגנטינאי מאת אסטור פיאצולה, ואת פסקול הסרט "נמר, דרקון".
הוא ניגן את היצירה "Air and Simple Gifts" בהשבעתו של נשיא ארצות הברית ברק אובמה.
הוא הקים את תזמורת "דרך המשי" שמאגדת מוזיקאים ממזרח ומרכז אסיה. במאי 2006 זכה בפרס דן דוד, על תרומתו לשימור המורשת האמנותית והתרבותית של העמים שלאורך נתיב המסחר שחצה את יבשות אסיה ואירופה, מסין עד לים התיכון, החל באלף הראשון לפני הספירה ועד לאמצע האלף השני לספירה. הבמאי מורגן נוויל יצר ב-2015 סרט דוקומנטרי בשם מוזיקה של זרים: יו-יו מה ואנסמבל דרך המשי, שמתעד את סיפורו של האנסמבל וחלק מנגניו. הסרט השתתף בפסטיבל דוקאביב ב-2016
בשנת 2020 הופיע ברשימה השנתית טיים 100 של מגזין טיים.
טיילר זלר

| --- | --- |

זלר בשנת 2019
 לידה:  17 בינואר 1990 (בן 34) וייסייליה, קליפורניה, ארצות הברית
 עמדה:  סנטר
 גובה:  2.13 מטרים
 מכללה:  אוניברסיטת קרוליינה הצפונית
 דראפט:  בחירה מספר 17, 2012 דאלאס מאבריקס
 קבוצות כשחקן
 2012–2014 2014–2017 2017–2018 2018 2019 2019 2020:  קליבלנד קאבלירס בוסטון סלטיקס ברוקלין נטס מילווקי באקס אטלנטה הוקס ממפיס גריזליס סן אנטוניו ספרס
 הישגים כשחקן
 חמישיית הרוקיז השנייה של העונה ב-NBA‏ (2013) זכייה בטורניר אליפות המכללות (2009)
טיילר פול זלר (באנגלית: Tyler Paul Zeller; נולד ב-17 בינואר 1990) הוא כדורסלן אמריקאי, המשחק בעמדת הסנטר.
אחיהם של הכדורסלנים קודי זלר ולוק זלר, ואחיינו של כדורסלן העבר אל אברהארד (אנ') אשר שיחק בליגת ה-NBA בין השנים 1974–1978.
קריירת תיכונים

זלר נולד בעיר וייסייליה שבקליפורניה, וגדל בוושינגטון שבאינדיאנה. בשנתו הראשונה בקבוצת הכדורסל של "תיכון וושינגטון" (2005) זכה עמה באליפות ליגת התיכונים של אינדיאנה, לצד אחיו המבוגר לוק, ובשנתו האחרונה (2008) זכה בשנית באליפות אינדיאנה לצד אחיו הצעיר קודי. במשחק גמר אליפות התיכונים 2008 הצטיין טיילר עם 43 נקודות, ולאורך אותה עונה העמיד ממוצעים של 33.1 נקודות ו-11.0 ריבאונדים למשחק. בסיום העונה זכה בתואר "שחקן התיכונים המצטיין באינדיאנה" (Indiana Mr. Basketball), שלוש שנים לאחר שזכה בתואר אחיו לוק, ושלוש שנים לפני שזכה בו קודי. בקיץ 2008 נבחר להשתתף במשחק מקדונלד'ס אול-אמריקן.